ai4bharat/Pralekha huggingface dataset:
প্রধানমন্ত্রীরদপ্তর
গোয়ার প্রাক্তন রাজ্যপাল শ্রীমতি মৃদুলা সিনহার প্রয়াণে প্রধানমন্ত্রীর শোক জ্ঞাপন
নয়াদিল্লী, ১৮ নভেম্বর, ২০২০
গোয়ার প্রাক্তন রাজ্যপাল শ্রীমতি মৃদুলা সিনহার প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, ‘শ্রীমতি মৃদুলা সিনহাজী জনসেবায় তাঁর উদ্যোগের কারণে সকলের কাছে স্মরণীয়া হয়ে থাকবেন। তিনি ছিলেন একজন বিখ্যাত লেখিকা যিনি সাহিত্য ও সংস্কৃতি জগতে উল্লেখযোগ্য অবদান রেখে গেছেন। তাঁর প্রয়াণে আমি মর্মাহত। তাঁর পরিবার পরিজন ও অনুরাগীদের সমবেদনা জানাই। ওঁ শান্তি।’
অর্থমন্ত্রক
বিলগ্নীকরণ বৃদ্ধির ফলে কর্মক্ষমতা সুদৃঢ় হয়েছে, সার্বিক উৎপাদনশীলতা বেড়েছে এবং সম্পদ সৃষ্টিতে বাধা কেটেছে : অর্থনৈতিক সমীক্ষা
নয়াদিল্লি, ৩১ জানুয়ারি, ২০২০
কেন্দ্রীয় কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০১৯-২০র অর্থবর্ষের আর্থিক সমীক্ষা পেশ করেছেন। সমীক্ষায় বলা হয়েছে, বিলগ্নীকরণ বৃদ্ধির ফলে কর্মক্ষমতা সুদৃঢ় হয়েছে, সার্বিক উৎপাদনশীলতা বেড়েছে এবং সম্পদ সৃষ্টিতে বাধা কেটেছে। সমীক্ষায় কৌশলগত বিলগ্নীকরণের প্রয়োজনীয়তার বিষয়টিকে তুলে ধরা হয়েছে। কেন্দ্রীয় তালিকাভুক্ত রাষ্ট্রায়ত্ত্ব সংস্হাগুলি আর্থিক সম্ভাবনাময় দিকগুলিও সমীক্ষায় তুলে ধরা হয়েছে। সমীক্ষায় বলা হয়েছে সড়ক, বিদ্যুৎ, যোগাযোগ, সেচ, পয়ঃপ্রণালী ব্যবস্হা, রেল, নগর পরিকাঠামো ক্ষেত্রে সম্পদের সঠিক ব্যবহার করা হচ্ছে। ৩৮টি বিভিন্ন কেন্দ্রীয় মন্ত্রক/দপ্তরের মধ্যে ২৬৪টি কেন্দ্রীয় তালিকাভুক্ত রাষ্ট্রায়ত্ত্ব সংস্হা রয়েছে। সমীক্ষায় বলা হয়েছে কেন্দ্রীয় রাষ্ট্রায়ত্ত্ব সংস্হাগুলি সঠিকভাবে পরিচালনার জন্য যথাযথ ব্যবস্হা করেছে সরকার। এক দশকেরও বেশি সময়ের মধ্যে ২০১৯এর নভেম্বর ভারতে সবথেকে বেশি বিলগ্নীকরণের উদ্যোগ নেওয়া হয়েছে। একইসঙ্গে এই সমীক্ষায় প্রত্যেকটি কেন্দ্রীয় রাষ্ট্রায়ত্ত্ব সংস্হার কাজকর্ম খতিয়ে দেখা হয়েছে।
CG/SS/NS
(Visitor Counter : 43
প্রধানমন্ত্রীরদপ্তর
প্রধানমন্ত্রী ভগবান বীরসা মুন্ডাকে শ্রদ্ধা জানিয়ে উৎসর্গ করা এক সংকলন সকলের সঙ্গে ভাগ করে নিয়েছেন
নতুন দিল্লি, ৯ জুন, ২০২৩
প্রধানমন্ত্রী শ্রী নরেন্দ্র মোদী সাংসদ শ্রী সুদর্শন ভগতের একগুচ্ছ ট্যুইট সকলের সঙ্গে ভাগ করে নিয়েছেন। এই ট্যুইটগুলিতে সাংসদ গত কয়েক বছরে প্রধানমন্ত্রী ভগবান বীরসা মুন্ডাকে শ্রদ্ধা জানিয়ে যে ট্যুইটগুলি করেছেন তার সংকলন রয়েছে।
প্রধানমন্ত্রী তাঁর ট্যুইটবার্তায় বলেন:
“গুরুত্বপূর্ণ সংকলন! জনজাতি গৌরবের প্রতীক ভগবান বীরসা মুন্ডাজীর ত্যাগ ও সমর্পণ দেশবাসীর জন্য সর্বদাই পথপ্রদর্শক হয়ে থাকবে।”
(AC/PM/AS
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৬ জানুয়ারি, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৫৬.৭৬ কোটি টিকার ডোজ দেওয়া হয়েছে
বর্তমানে আরোগ্যের হার ৯৪.৫১ শতাংশ
গত ২৪ ঘন্টায় ২,৭১,২০২ জন নতুন করে আক্রান্ত হয়েছেন
গত ২৪ ঘন্টায় ১ লক্ষ ৩৮ হাজার ৩৩১ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৫০ লক্ষ ৮৫ হাজার ৭২১
ভারতের সক্রিয় ভাবে করোনা আক্রান্তের পরিমাণ ৪.১৮ শতাংশ
সাপ্তাহিক ভিত্তিতে আক্রান্তের হার ১৩.৬৯ শতাংশ
মোট ৭,৭৪৩ ওমিক্রণ কেস নির্ণয় করা হয়েছে; যা গতকালের তুলনায় ২৮.১৭ শতাংশ বেশি
দৈনিক আক্রান্তের হার ১৬.২৮ শতাংশ
এ পর্যন্ত ৭০.২৪ কোটি নমুনা পরীক্ষা করা হয়েছে
গত ২৪ ঘন্টায় ১৬,৬৫,৪০৪ টি নমুনা পরীক্ষা করা হয়েছে
CG/ SB
(Visitor Counter : 118
প্রধানমন্ত্রীরদপ্তর
মধ্যপ্রদেশে নব-নিযুক্ত শিক্ষকদের অনুষ্ঠানে ভাষণ প্রধানমন্ত্রীর
“আধুনিক ও উন্নত ভারতের চাহিদার কথা নজরে রেখে কেন্দ্রীয় সরকার নতুন জাতীয় শিক্ষানীতি কার্যকর করেছে”
“স্বরোজগার ও কর্মসংস্থানের জন্য সরকার দক্ষতা উন্নয়নে বিশেষ জোর দিয়েছে”
“জাতীয় সাফল্য সর্বেক্ষণে মধ্যপ্রদেশ শিক্ষার মানের ক্ষেত্রে ব্যাপক উন্নতি করেছে”
“আপনার শিক্ষা কেবলমাত্র আপনার বর্তমানকে নয়, দেশের ভবিষ্যৎকেও গড়ে তুলবে একথা সব সময় মনে রাখা উচিত ”
নয়াদিল্লি, ১২ এপ্রিল, ২০২৩
প্রধানমন্ত্রী শ্রী নরেন্দ্র মোদী ভিডিও কনফারেন্সিং-এর মাধ্যমে মধ্যপ্রদেশের নব-নিযুক্ত শিক্ষকদের এক অনুষ্ঠানে ভাষণ দেন।
প্রধানমন্ত্রী বলেন, মধ্যপ্রদেশের যুবক-যুবতীদের সরকারি চাকরি দেওয়ার জন্য যে প্রচার চলছে এক্ষেত্রে মধ্যপ্রদেশ একমাত্র রাজ্য যেখানে প্রথম দফায় ‘রোজগার মেলা’ থেকে বিভিন্ন পদে কর্মসংস্থান হয়েছে বহু যুবক-যুবতীর। শ্রী মোদী বলেন, ২২,৪০০ যুবক-যুবতী শিক্ষক পদে নিযুক্ত হয়েছেন। তিনি তাঁদের অভিনন্দন জানান। শিক্ষাদানের মতো গুরুত্বপূর্ণ কাজে যুক্ত হওয়ায় তাঁদের নতুন দায়িত্ব পালন করতে হবে বলেও মন্তব্য করেন প্রধানমন্ত্রী।
শ্রী মোদী জোর দিয়ে বলেন, কেন্দ্রীয় সরকার আধুনিক ও উন্নত ভারতের চাহিদার কথা নজরে রেখে নতুন জাতীয় শিক্ষানীতি কার্যকর করেছে। “এই নীতি শিশুদের সামগ্রিক বিকাশের ওপর গুরুত্ব দেয় যেখানে জ্ঞান, দক্ষতা, সংস্কৃতি এবং ভারতীয় মূল্যবোধ নিহিত রয়েছে।” শ্রী মোদী বলেন, এই নীতি কার্যকরভাবে রূপায়ণের ক্ষেত্রে শিক্ষকদের বিশেষ ভূমিকা রয়েছে। মধ্যপ্রদেশে বিপুল সংখ্যায় শিক্ষক নিয়োগ এই দিশায় এক বড় পদক্ষেপ। তিনি বলেন, আজ যে শিক্ষক-শিক্ষিকারা তাঁদের নিয়োগপত্র পেয়েছেন তাঁদের একটি বড় অংশ আদিবাসী এলাকায় নিয়োজিত হবেন। এর ফলে ঐ অঞ্চলের শিশুরা উপকৃত হবে। মধ্যপ্রদেশ সরকার এ বছর ১ লক্ষ সরকারি চাকরি দেওয়ার যে লক্ষ্য নিয়েছে তার প্রশংসা করেন প্রধানমন্ত্রী। এই ১ লক্ষ নতুন চাকরির মধ্যে ৬০ হাজার শিক্ষক-শিক্ষিকা থাকবেন যার ফলে এই রাজ্যে শিক্ষার মানোন্নয়নে ব্যাপক প্রসার ঘটবে। প্রধানমন্ত্রী মধ্যপ্রদেশ শিক্ষা সর্বেক্ষণ মানদণ্ডে ১৭ নম্বর ধাপ থেকে ৫ নম্বর ধাপে উন্নীত হওয়ায় রাজ্য সরকার এবং রাজ্যের শিক্ষক-শিক্ষিকা ও পড়ুয়াদের অভিনন্দন জানান।
প্রধানমন্ত্রী জোর দিয়ে বলেন, কর্মসংস্থান ও স্বরোজগারের জন্য সরকার দক্ষতা উন্নয়নে বিশেষ গুরুত্ব দিচ্ছে। সারা দেশে যুবক-যুবতীদের প্রশিক্ষণ দেওয়ার জন্য ‘প্রধানমন্ত্রী কৌশল বিকাশ যোজনা’র আওতায় দক্ষতা উন্নয়ন কেন্দ্র চালু হয়েছে। আগামীদিনে আরও ৩০টি ‘দক্ষ ভারত আন্তর্জাতিক কেন্দ্র’ চালু করা হবে বলে তিনি মন্তব্য করেন। ‘প্রধানমন্ত্রী বিশ্বকর্মা যোজনা’র আওতায় ক্ষুদ্র শিল্পীদের প্রশিক্ষণ দেওয়ার কর্মসূচি নেওয়া হয়েছে বলে তিনি উল্লেখ করেন।
যে শিক্ষক-শিক্ষিকারা আজ নিয়োগপত্র পেয়েছেন তাঁদের উদ্দেশে প্রধানমন্ত্রী বলেন, পড়ুয়াদের প্রতি তাঁদের বিশেষ দৃষ্টি দিতে হবে। একটি শিশুর জীবনে মা এবং একজন শিক্ষকের বিশেষ গুরুত্ব রয়েছে। “তিনি বলেন, আপনাদের সর্বদাই এটি মনে রাখতে হবে যে আপনার প্রদান করা শিক্ষা কেবলমাত্র বর্তমান তৈরি করছে তা নয়, আগামীদিনের ভবিষ্যৎ গঠনেও বিশেষ ভূমিকা পালন করছে।” প্রধানমন্ত্রী তাঁর বক্তব্যের শেষে বলেন, শিক্ষকদের প্রদান করা জ্ঞান পড়ুয়াদের মধ্যে কেবল নয়, সমাজেও সদর্থক পরিবর্তন আনতে সক্ষম। তিনি বলেন, “আপনার মূল্যবোধ আজকের প্রজন্মের মধ্যে শুধু নয়, আগামীদিনের প্রজন্মেও সদর্থক ভূমিকা পালন করতে সক্ষম হবে।”
PG/PM/DM
(
প্রধানমন্ত্রীরদপ্তর
বৃটেনের প্রধানমন্ত্রী হিসেবে দায়িত্বভার গ্রহণের পর ঋষি সুনক-এর সঙ্গে প্রধানমন্ত্রীর কথপোকথন
নয়াদিল্লি, ২৭ অক্টোবর, ২০২২
বৃটেনের প্রধানমন্ত্রী হিসেবে দায়িত্বভার গ্রহণের জন্য শ্রী ঋষি সুনককে প্রধানমন্ত্রী শ্রী নরেন্দ্র মোদী অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“আজ @RishiSunak-এর সঙ্গে কথা বলে ভালো লাগলো। বৃটেনের প্রধানমন্ত্রী হিসেবে দায়িত্বভার গ্রহণ করায় তাঁকে অভিনন্দন জানাই। আমাদের সর্বাঙ্গীন কৌশলগত অংশীদারিত্বকে আরো শক্তিশালী করার জন্য আমরা একযোগে কাজ করবো। একটি সুসংহত ও সর্বাঙ্গীন মুক্ত বাণিজ্য চুক্তি নিয়ে আলোচনা দ্রুত শেষ করার গুরুত্বের বিষয়ে আমরা ঐক্যমত্যে পৌঁছেছি।”
PG/CB/NS
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৯৩.৫৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৪.৯৩ কোটি টিকার ডোজ রয়েছে
নতুন দিল্লি, ০৪ জুন, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন,২০২১ থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ০৪ জুন পর্যন্ত ১৯৩.৫৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৪ কোটি ৯৩ লক্ষ  টিকার ডোজ রয়েছে।
CG/SB
(Visitor Counter : 106
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ১১ ডিসেম্বর, ২০১৮
প্রধানমন্ত্রীর পরামর্শক্রমে রাষ্ট্রপতি কেন্দ্রীয় মন্ত্রিপরিষদ থেকে শ্রী উপেন্দ্র কুশওয়াহার ইস্তফাপত্র গ্রহণ করেছেন। মন্ত্রিপরিষদ থেকে তাঁর পদত্যাগ অবিলম্বে কার্যকর হয়েছে।
SSS/BD/NS
(Visitor Counter : 81
প্রধানমন্ত্রীরদপ্তর
আখড়া পরিষদের সভাপতি শ্রী নরেন্দ্র গিরির প্রয়াণে প্রধানমন্ত্রীর শোক প্রকাশ
নতুনদিল্লি, ২০শে সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আখড়া পরিষদের সভাপতি শ্রী নরেন্দ্র গিরির প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“ আখড়া পরিষদের সভাপতি শ্রী নরেন্দ্র গিরিজির প্রয়াণের সংবাদ অত্যন্ত দুঃখজনক। আধ্যাত্মিক ঐতিহ্যর প্রতি নিবেদিত প্রাণ ছিলেন তিনি, যিনি সন্ত সমাজের বিভিন্ন ধারাকে ঐক্যবদ্ধ করার কাজে গুরুত্বপূর্ণ ভূমিকা নিয়েছিলেন। প্রভু তাঁর চরণে ওকে আশ্রয় দিন। ওঁ শান্তি !”
CG/CB/SFS
(
প্রধানমন্ত্রীরদপ্তর
প্রধানমন্ত্রী মোদী এবং নেপালের প্রধানমন্ত্রী ওলি যৌথভাবে মোতিহারি – আমলেখগঞ্জ পাইপ লাইনের উদ্বোধন করলেন
নয়াদিল্লি, ১০ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী এবং নেপালের প্রধানমন্ত্রী শ্রী কে পি শর্মা ওলি যৌথভাবে ভিডিও কনফারেন্সের মাধ্যমে বিহারের মোতিহারি থেকে নেপালের আমলেখগঞ্জ পর্যন্ত পেট্রোপণ্য সরবরাহকারী পাইপ লাইনের উদ্বোধন করেছেন।
দুই দেশের প্রধানমন্ত্রী ভিডিও কনফারেন্সের মাধ্যমে দক্ষিণ এশিয়ার প্রথম পেট্রোপণ্য সরবরাহকারী এ ধরনের পাইপ লাইনের উদ্বোধন করলেন।
নেপালের প্রধানমন্ত্রী শ্রী ওলি নির্ধারিত সময়ের আগেই গুরুত্বপূর্ণ পাইপ লাইনের কাজ সম্পূর্ণ হওয়ায় সন্তোষ প্রকাশ করেন।
প্রধানমন্ত্রী শ্রী মোদী বলেন, ৬৯ কিলোমিটার দীর্ঘ মোতিহারির আমলেখগঞ্জ পাইপ লাইনের মাধ্যমে নেপালের মানুষের কাছে সুলভমূল্যে পরিশ্রুত পেট্রো-সামগ্রী পৌঁছে দেওয়া সম্ভব হবে। এই পাইপ লাইনের বার্ষিক পেট্রোপন্য সরবরাহের ক্ষমতা ২০ লক্ষ মেট্রিক টন। প্রধানমন্ত্রী ওলি নেপালে পেট্রো-পণ্যের দাম লিটার প্রতি ২ টাকা কমানোর যে কথা ঘোষণা করেছেন, শ্রী মোদী তাঁকে স্বাগত জানান।
উচ্চ রাজনৈতিক পর্যায়ে নিয়মিত আলাপ-আলোচনার প্রসঙ্গে উল্লেখ করে প্রধানমন্ত্রী শ্রী মোদী বলেন, এর ফলে দুই দেশের মধ্যে অংশীদারিত্বের সম্পর্কের সম্ভাবনা আরও উজ্জ্বল হয়েছে। ভারত ও নেপালের দ্বিপাক্ষিক সম্পর্ক বিভিন্ন ক্ষেত্রে আরও গভীর ও সম্প্রসারিত হবে বলেও তিনি দৃঢ় প্রত্যয় ব্যক্ত করেন।
প্রধানমন্ত্রী শ্রী ওলি নেপাল সফরের জন্য প্রধানমন্ত্রী শ্রী মোদীকে আমন্ত্রণ জানালে তিনি তা গ্রহণ করেন।
CG/BD/SB
(Visitor Counter : 68
প্রধানমন্ত্রীরদপ্তর
মেঘালয়ের মুখ্যমন্ত্রীর সঙ্গে প্রধানমন্ত্রীর সাক্ষাৎ
নয়াদিল্লি, ১৩ মার্চ, ২০২৩
প্রধানমন্ত্রী শ্রী নরেন্দ্র মোদীর সঙ্গে আজ মেঘালয়ের মুখ্যমন্ত্রী শ্রী কনরাড কে সাঙমা সাক্ষাৎ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “মেঘালয়ের মুখ্যমন্ত্রী শ্রী @SangmaConrad প্রধানমন্ত্রী শ্রী @narendramodi-র সঙ্গে সাক্ষাৎ করেছেন”।
PG/CB/SB
(
প্রতিরক্ষামন্ত্রক
ইস্টার্ন কম্যান্ডে বিজয় দিবস উদযাপনের প্রস্তুতি
কলকাতা,৭ই ডিসেম্বর,২০১৯
বাংলাদেশের মুক্তিযুদ্ধে ভারতীয় সেনাবাহিনীর অবদান ও আত্মবলিদান আজও স্মরণীয় হয়ে রয়েছে।১৯৭১সালের ১৬ই ডিসেম্বর ভারত এবং বাংলাদেশের মিএ শক্তির কাছে পরাজিত হয়ে আত্মসমর্পণ করতে বাধ্য হয় পাকিস্তান।এ দিনেই তৎকালীন পূর্ব পাকিস্তান থেকে জন্ম হয় স্বাধীন বাংলাদেশের।তাই এই দিনটির স্মরণে প্রতি বছর ভারতে "বিজয় দিবস" উদযাপন করা হয়।
এরই অঙ্গ হিসেবে আজ সেনাবাহিনীর পূর্বাঞ্চালীয় সদর দফতর ফোর্টউইলিয়ামে এক সাংবাদিক বৈঠকের আয়োজন করা হর।সেনাবাহিনীর পূর্বাঞ্চালীয় সদর দফতর ফোর্টউইলিয়ামের মেজর জেনারেল শ্রী এন ডি প্রসাদ জানান, বিজয় দিবস উপলক্ষে ১৩ ই ডিসেম্বর থেকে নানান অনুষ্ঠানের আয়োজন করেছে সেনাবাহিনী। ১৩ ও ১৪ই ডিসেম্বর প্রিন্সেপ ঘাটে সেনাবাহিনীর ব্যান্ড প্রদর্শন করবে। এমনকি ১৫ই ডিসেম্বর প্রবীণ মুক্তিযোদ্ধাদের সঙ্গে সরাসরি কথা বলার সুযোগ থাকছে বলেও তিনি জানান।
সাংবাদিক বৈঠকে বাংলাদেশ উপ হাইকমিশনারে পক্ষ থেকে উপস্থিত শ্রী বাশীর উদ্দীন বলেন বাংলাদশের মুক্তি যুদ্ধে ভারতের অবদান চিরস্মরণীয়। সন্ত্রাস দমন সহ বিভিন্ন বিষয়ে বাংলাদেশ সবসময়ই ভারতের পাশে আছে বলেও তিনি জানান।
এদিন প্রবীণ তিন সাংবাদিক শ্রী সুখ রঞ্জন দাসগুপ্ত, শ্রী তরুণ গাঙ্গুলী এবং শ্রী মানস ঘোষ মুক্তিযুদ্ধের স্মৃতিচারন করেন ।
(CG/SS
স্বাস্থ্যওপরিবারকল্যাণমন্ত্রক
নবজাতক ও শিশুদের আহার সংক্রান্ত জাতীয় নির্দেশিকা
নয়াদিল্লি, ১৭ মার্চ, ২০২০
নবজাতক ও শিশুদের আহার সংক্রান্ত জাতীয় নীতি-নির্দেশিকায় নবজাতকদের সার্বিক বিকাশ, সুস্বাস্থ্য বজায় রাখতে প্রথম ছয় মাস কেবল স্তন্যপান এবং পরবর্তীকালে পৌষ্টিক চাহিদা মেটানো তথা দু’বছর বয়স পর্যন্ত স্তন্যপানের পাশাপাশি, পর্যাপ্ত পরিমাণে নিরাপদ পরিপূরক খাবারের কথা বলা হয়েছে। নবজাতকদের পরিপূরক খাবার কেবলমাত্র স্বাস্থ্যগত দিকটি বিবেচনা করে দেওয়া যেতে পারে।
নবজাতক ও শিশুদের আহার সংক্রান্ত এই নীতি-নির্দেশিকার উদ্দেশ্য হল এদের নিয়মিত স্তন্যপানের অভ্যাস গড়ে তোলা এবং এব্যাপারে সচেতনতা গড়ে তোলা। নবজাতক ও শিশুদের আহারের ব্যাপারে সরকার একাধিক পদক্ষেপ গ্রহণ করেছে।
রাজ্যসভায় আজ এক প্রশ্নের লিখিত জবাবে এ কথা জানান স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে। তিনি আরও জানান, সরকার নবজাতকদের জন্য স্তন্যপানের ব্যাপারে সচেতনতা গড়ে তুলতে এবং শিশু আহারের যথাযথ সদ্ব্যবহারের লক্ষ্যে জাতীয় স্তরে একটি আইন কার্যকর করেছে। গর্ভবতী মহিলা ও স্তন্যদাত্রী মায়েদের ক্ষেত্রে নিয়মিত স্তন্যপানের ব্যাপারে সচেতনতা প্রসারে অঙ্গনওয়াড়ি পরিষেবার মাধ্যমে প্রয়োজনীয় পরামর্শ দেওয়া হচ্ছে। মাতৃত্বকালীন সুবিধার অঙ্গ হিসেবে সরকার জাতীয় স্তরে প্রধানমন্ত্রী মাতৃ বন্দনা যোজনা রূপায়ণ করছে। সম্প্রতি মাতৃত্বকালীন সুবিধা আইনে সংশোধন করা হয়েছে। এর ফলে, নবজাতক ও শিশুদের যথাযথ আহারের বিষয়টি সুনিশ্চিত হয়েছে।
CG/BD/DM
(Visitor Counter : 149
প্রতিরক্ষামন্ত্রক
ডিফেন্স টেস্টিং ইনফ্রাস্ট্রাকচার স্কিম
নয়াদিল্লি, ১৬ অগাস্ট, ২০২১
প্রতিরক্ষা ও মহাকাশ ক্ষেত্রে দেশীয় উৎপাদন বাড়াতে প্রতিরক্ষা মন্ত্রক ৪০০ কোটি টাকার তহবিল গঠন করে ডিফেন্স টেস্টিং ইনফ্রাস্ট্রাকচার স্কিম বা প্রতিরক্ষা সামগ্রীর গুণমান যাচাইয়ের পরিকাঠামো কর্মসূচির সূচনা করেছে। এই কর্মসূচির জন্য যে ৪০০ কোটি টাকা খরচের পরিকল্পনা রয়েছে, তাতে বেসরকারি শিল্প সংস্থাগুলির সঙ্গে অংশীদারিত্বে অত্যাধুনিক প্রতিরক্ষা সরঞ্জামের গুণমান যাচাইয়ে প্রয়োজনীয় পরিকাঠামো গড়ে তোলা হবে।
উল্লেখ করা যেতে পারে, প্রতিরক্ষা মন্ত্রী গত বছরের ৮ মে এই কর্মসূচির সূচনা করেন। পাঁচ বছর মেয়াদী এই কর্মসূচিতে প্রতিরক্ষা সাজসরঞ্জামের গুণমান যাচাইয়ে গ্রিন ফিল্ড পরিকাঠামোগত ৬-৮টি কেন্দ্র গড়ে তোলা হবে। প্রতিরক্ষা ও মহাকাশ সরঞ্জামের গুণমান তথা কার্যকরিতা যাচাইয়ে দেশে এ ধরনের কেন্দ্রের প্রয়োজনীতা রয়েছে।
কর্মসূচির আওতায় এ ধরনের কেন্দ্র স্থাপনে এককালীন অনুদান হিসাবে সরকারের পক্ষ থেকে মোট খরচের ওপর ৭৫ শতাংশ পর্যন্ত তহবিল যোগান দেওয়া হবে। প্রকল্প খাতে মোট খরচের বাকি ২৫ শতাংশ স্পেশাল পার্পাস ভেহিকেল গঠন করে মেটানো হবে। বেসরকারি সংস্থা ও রাজ্য সরকারগুলি প্রকল্প খাতে খরচ মেটাতে স্পেশাল পার্পাস ভেহিকেল গঠন করতে পারবে। ইতিমধ্যেই প্রতিরক্ষা উৎপাদন দপ্তর/ডায়রেক্টরেট জেনারেল অফ কোয়ালিটি অ্যাস্যুরেন্স এ ধরনের গুণমান যাচাই পরিকাঠামো কেন্দ্র স্থাপনের জন্য ৮টি ক্ষেত্রে আগ্রহপত্র প্রকাশ করেছে। আগ্রহপত্রগুলি https://eprocure.gov.in এবং https://ddpmod.gov.in ওয়েবসাইটে প্রকাশ করা হয়েছে। প্রতিরক্ষা ও মহাকাশ সরঞ্জামের গুণমান ও কার্যকরিতা যাচাইয়ের জন্য রিকোয়েস্ট ফর প্রোপোজাল বা প্রস্তাব অনুমোদনের অনুগ্রহপত্র শীঘ্রই উপরোক্ত দুটি ওয়েবসাইটে প্রকাশ করা হবে।
প্রতিরক্ষা সামগ্রীর গুণমান যাচাইয়ের পরিকাঠামো কর্মসূচির জন্য একজন প্রোজেক্ট কনসালট্যান্ট নিয়োগ করা হয়েছে। তাঁর সঙ্গে যোগাযোগ করা যেতে পারে নিম্নলিখিত ই-মেল মারফৎ vishal.kanwar@pwc.com, shruti.arora@pwc.com. একইভাবে, প্রতিরক্ষা উৎপাদন দপ্তর বা ডায়রেক্টরেট জেনারেল অফ কোয়ালিটি অ্যাস্যুরেন্স – এর প্রোজেক্ট আধিকারিকের সঙ্গে নিম্নলিখিত ই-মেল মারফৎ যোগাযোগ করে কর্মসূচি সম্পর্কিত যে কোনও বিষয়ে যোগাযোগ করা যেতে পারে। এই ই-মেল আইডি দুটি হ’ল - dtis-dqawp@navy.gov.in এবং ks.nehra@navy.gov.in
CG/BD/SB
(Visitor Counter : 191
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ৬ নভেম্বর, ২০২১
দেশ ব্যাপী জাতীয় টিকাকরণ অভিযানের আওতায় এখনও পর্যন্ত ১০৭ কোটি ৯২ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১০ হাজার ৯২৯
জাতীয় স্তরে বর্তমানে সুস্থতার হার ৯৮.২৩ শতাংশ, যা ২০২০-র মার্চ থেকে সর্বাধিক
দেশে গত ২৪ ঘন্টায় সুস্থতার সংখ্যা ১২ হাজার ৫০৯, এর ফলে মোট সুস্থতার সংখ্যা বেড়ে ৩ কোটি ৩৭ লক্ষ ৩৭ হাজার ৪৬৮
দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১ শতাংশের নিচে নেমে বর্তমানে এই হার ০.৪৩ শতাংশ; ২০২০-র মার্চ থেকে এযাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ৪৬ হাজার ৯৫০, যা ২৫৫ দিনে সর্বনিম্ন
সাপ্তাহিক ভিত্তিতে আক্রান্তের হার ১.২৭ শতাংশ, যা গত ৪৩ দিন ২ শতাংশের নিচে
দৈনিক ভিত্তিতে আক্রান্তের হার ১.৩৫ শতাংশ, যা গত ৩৩ দিন ২ শতাংশের নিচে
এখনও পর্যন্ত মোট নমুনা পরীক্ষার সংখ্যা ৬১ কোটি ৩৯ লক্ষ
CG/BD/AS/
(Visitor Counter : 97
পরমাণুশক্তিদপ্তর
সরকার বর্তমান অর্থ বছরের পারমাণবিক শক্তি উৎপাদনের লক্ষ্যমাত্রা অর্জন করছে
নয়াদিল্লী, ২২ জুলাই, ২০২১
সরকার বর্তমান অর্থ বছরের পারমাণবিক শক্তি উৎপাদনের লক্ষ্যমাত্রা অর্জন করছে। বিজ্ঞান ও প্রযুক্তি, ভূবিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন-অভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং আজ রাজ্যসভায় এক লিখিত প্রশ্নের জবাবে এই তথ্য জানিয়েছেন।
২০২১-২২ অর্থবর্ষে উৎপাদনের লক্ষ্যমাত্রা ধার্য করা হয়েছে ৪,১৮,২১০ লক্ষ ইউনিট। এর মধ্যে চলতি বছরের এপ্রিল থেকে জুন মাস পর্যন্ত লক্ষ্যমাত্রা ছিল ১,০১,৬৪০ লক্ষ ইউনিট। কিন্তু এই সময়কালে ১,১২,৫৬০ লক্ষ ইউনিট পারমাণবিক বিদ্যুৎ উৎপন্ন হয়েছে।
পারমাণবিক শক্তি মন্ত্রকের সঙ্গে বার্ষিক সমঝোতাপত্র অনুযায়ী নিউক্লিয়ার পাওয়ার কর্পোরেশন অফ ইন্ডিয়া লিমিটেড পারমাণবিক বিদ্যুতের লক্ষ্যমাত্রা ধার্য করে। প্রতি বছর অর্থবর্ষ শুরুর আগে এই লক্ষ্যমাত্রা নির্ধারণ করা হয়।
CG/CB /NS
(Visitor Counter : 84
শিল্পওবাণিজ্যমন্ত্রক
ভারতীয় শিল্পক্ষেত্রে গুণমান ও উৎপাদনশীলতার প্রসারে কেন্দ্রিকৃত ওয়েবিনার "উদ্যোগ মন্থন”-এর সূচনা
নয়াদিল্লি, ৫ জানুয়ারি, ২০২১
ভারতীয় শিল্পক্ষেত্রে গুণমান ও উৎপাদনশীলতার প্রসারে সুনির্দিষ্ট ও কেন্দ্রীকৃত ক্ষেত্র-ভিত্তিক অগ্রাধিকার দেওয়ার লক্ষ্যে কেন্দ্রীয় সরকারের বাণিজ্য ও শিল্প মন্ত্রকের শিল্প প্রসার ও অভ্যন্তরীণ বাণিজ্য দপ্তরের পক্ষ থেকে ৪ জানুয়ারি থেকে ২ মার্চ পর্যন্ত ওয়েবিনার "উদ্যোগ মন্থন” আয়োজন করা হয়েছে। কোয়ালিটি কাউন্সিল অফ ইন্ডিয়া, ন্যাশনাল প্রোডাক্টিভিটি কাউন্সিল এবং শিল্প সংস্থাগুলি এই ওয়েবিনার আয়োজনে সাহায্য করছে।
কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েল আগামীকাল এই ওয়েবিনারের এক অধিবেশনে সভাপতিত্ব করবেন। "উদ্যোগ মন্থন" নামের এই ওয়েবিনারে মোট ৪৫টি অধিবেশনের আয়োজন করা হয়েছে যেখানে উৎপাদন পরিষেবার সঙ্গে যুক্ত বিভিন্ন বিষয় নিয়ে আলোচনা হবে। প্রতিটি অধিবেশনের সময়সীমা দু'ঘন্টা এবং শিল্প সংস্থার পাশাপাশি সংশ্লিষ্ট ক্ষেত্রের বিশেষজ্ঞরা ওয়েবিনারে নিজেদের মতামত পেশ করবেন। ওয়েবিনারের বিভিন্ন অধিবেশনে শিল্পক্ষেত্র, নমুনা যাচাই এবং মানক তথা গুণমান নির্ধারক সংস্থাগুলির প্রতিনিধিরাও অংশ নেবেন। ইউটিউবে ওয়েবিনারের অধিবেশনগুলি সরাসরি সম্প্রচারিত হবে।
"উদ্যোগ মন্থন" ওয়েবিনারের মাধ্যমে শিল্পক্ষেত্রে বিভিন্ন চ্যালেঞ্জ ও সুযোগ-সুবিধা চিহ্নিত করা হবে এবং চ্যালেঞ্জগুলির সমাধানের শ্রেষ্ঠ পন্থাপদ্ধতি নিয়ে আলোচনা হবে। সংশ্লিষ্ট সকল পক্ষের মধ্যে এই আলোচনায় গুণমান ও উৎপাদনশীলতার প্রসারে অগ্রাধিকার দেওয়া হবে 'ভোকাল ফর লোকাল' উদ্যোগের প্রসার ঘটানো যায় এবং আত্মনির্ভর ভারতের লক্ষ্য বাস্তবায়িত করা যায়।
শ্রী গোয়েল ভারতীয় শিল্প সংস্থাগুলির প্রতি গুণমান ও উৎপাদনশীলতা বাড়ানোর ওপর গুরুত্ব দিয়ে বলেছেন, এ ধরনের ওয়েবিনার উচ্চ গুণমান, উৎপাদক সংস্থা, ব্যবসায়ী এবং পরিষেবাদাতাদের ক্ষেত্রে বিভিন্ন দিক নিয়ে চিন্তাভাবনা করার এক উপযুক্ত মঞ্চ হয়ে উঠবে।
প্রধানমন্ত্রীরদপ্তর
বিশ্ব নেতৃবৃন্দের নয়াদিল্লি ঘোষণাপত্র সর্বসম্মতিক্রমে গৃহীত হওয়ায় রচিত হল ইতিহাসের এক নতুন অধ্যায় : প্রধানমন্ত্রী শ্রী নরেন্দ্র মোদী
নয়াদিল্লি, ৯ সেপ্টেম্বর, ২০২৩
বিশ্ব নেতৃবৃন্দের নয়াদিল্লি ঘোষণাপত্র গৃহীত হওয়ার সঙ্গে সঙ্গে রচিত হল এক নতুন ইতিহাস। আমাদের মানসিক দৃঢ়তা এবং মতৈক্যের বলে বলীয়ান হয়ে আমরা এক উন্নততর, সমৃদ্ধতর এবং সম্প্রীতিময় ভবিষ্যৎ গড়ে তোলার লক্ষ্যে জোটবদ্ধভাবে কাজ করে যাওয়ার সঙ্কল্প গ্রহণ করেছি। জি-২০-র সকল সদস্য রাষ্ট্রকে আমি তাদের সমর্থন ও সহযোগিতার জন্য আন্তরিকভাবে কৃতজ্ঞতা জানাই।
আজ সোশ্যাল মিডিয়ায় বিশ্ব নেতৃবৃন্দের নয়াদিল্লি ঘোষণাপত্রের একটি ডিজিটাল কপি সকলের সামনে তুলে ধরে এই মন্তব্য করেছেন প্রধানমন্ত্রী শ্রী নরেন্দ্র মোদী। এইভাবেই তিনি এই ঘোষণাপত্রটি সর্বসম্মতিক্রমে গৃহীত হওয়ায় জি-২০ভুক্ত সকল সদস্য রাষ্ট্রকে তাদের অকুন্ঠ সমর্থন ও সহযোগিতার জন্য কৃতজ্ঞতা জানিয়েছেন।
AC/SKD/DM/
(
কর্মী, জন-অভিযোগএবংপেনশনমন্ত্রক
চাইল্ড কেয়ার লিভের সুযোগ-সুবিধার পরিবর্তন
নয়াদিল্লি, ০৩ জুলাই, ২০১৯
সপ্তম কেন্দ্রীয় পে-কমিশন এর সুপারিশ অনুযায়ী সরকার যেসব মহিলা কর্মী একক মা, তাঁদের অতিরিক্ত দায়িত্বের বিষয়টি উপলব্ধি করেছে। এই কারণে ২০১৮ সালের ১১ই ডিসেম্বরের বিজ্ঞপ্তি অনুযায়ী সরকার সিদ্ধান্ত নিয়েছে যে এই ধরণের কর্মীরা বছরে তিন বারের জায়গায় ছয় বার শিশুদের লালন-পালনের জন্য চাইল্ড কেয়ার লিভ নিতে পারবেন।
সপ্তম সিপিসি অনুযায়ী সিসিএল, কর্মীদের জন্য একটি কল্যাণমুখী প্রয়াস। এই প্রকল্পে যাতে প্রকৃত প্রভাবিত কর্মীরা উপকৃত হন সেই লক্ষ্যে এই সিদ্ধান্ত নেওয়া হয়েছে। সপ্তম পে-কমিশনের পরামর্শ অনুযায়ী মহিলা কর্মীরা সিসিএল-এর প্রথম ৩৬৫ দিন পুরো বেতন পাবেন। পরবর্তী ৩৬৫ দিন সিসিএল-এ থাকার সময় তারা পুরো বেতনের ৮০ শতাংশ পাবেন। সরকার এই পরামর্শ গ্রহণ করে তা বাস্তবায়নের সিদ্ধান্ত নিয়েছে।
লোকসভায় আজ উত্তরপূর্বাঞ্চল উন্নয়ন দপ্তরের স্বাধীন দায়িত্বপ্রাপ্ত প্রতিমন্ত্রী এবং প্রধানমন্ত্রীর দপ্তর, কর্মী, জনঅভিযোগ ও পেনশন, আনবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং এক লিখিত প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 84
স্বরাষ্ট্র মন্ত্রক
“স্বচ্ছ কর ব্যবস্থা – সৎ ব্যক্তিদের সম্মান জানানোর”-জন্য প্ল্যাটফর্মের সূচনা নতুন ভারত গঠনে গুরুত্বপূর্ণ পদক্ষেপ বলে মনে করেন কেন্দ্রীয় স্বরাষ্ট্র মন্ত্রী
নতুনদিল্লি, ১৩ই আগস্ট, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ্ বলেছেন, “ স্বচ্ছ কর ব্যবস্থা- সৎ ব্যক্তিদের সম্মান জানানোর জন্য প্ল্যাটফর্মের সূচনা নতুন ভারত গঠনে গুরুত্বপূর্ণ পদক্ষেপ”। এক গুচ্ছ ট্যুইট বার্তায় শ্রী শাহ্, বলেছেন,” প্রধানমন্ত্রী শ্রী নরেন্দ্র মোদী ও অর্থমন্ত্রী শ্রীমতী নির্মলা সীতারমন আমাদের করদাতাদের স্বচ্ছ কর ব্যবস্থা- সৎ ব্যক্তিদের সম্মান জানানোর জন্য প্ল্যাটফর্মটি উপহার দিলেন। “শ্রী শাহ আরো বলেছেন, “ স্বয়ংক্রিয় পদ্ধতিতে মূল্যায়ন ও আবেদন এবং করদাতাদের সনদের মত সংস্কারের মধ্য দিয়ে আমাদের কর কাঠামো শক্তিশালী হল।“
কেন্দ্রীয় স্বরাষ্ট্রমন্ত্রী বলেছেন, ”ভারতের প্রগতি ও উন্নয়নের মেরুদন্ড হলেন সৎ করদাতারা। মোদী সরকার এঁদের ক্ষমতায়ন ও সম্মান জানানোর জন্য বেশ কিছু যুগান্তকারী পদক্ষেপ গ্রহণ করেছেন। এই প্ল্যাটফর্ম সূচনার মধ্য দিয়ে প্রধানমন্ত্রী শ্রী নরেন্দ্র মোদী ‘নূনতম সরকারী হস্তক্ষেপে সর্বোচ্চ প্রশাসন’ এই ধারণকে বাস্তবায়িত করার ক্ষেত্রে আরো এক ধাপ অগ্রসর হলেন।“
CG/CB
(Visitor Counter : 80
রেলমন্ত্রক
কোভিড-১৯ সংক্রমণ মোকাবিলায় পূর্ব রেল ‘মাস্ক অভিযান’ আয়োজন করলো
কলকাতা, ১৫ এপ্রিল, ২০২১
কোভিড রোগের প্রকোপ বেড়ে যাওয়ার সঠিক স্বাস্থ্য আচরণবিধি মেনে চলায় সাধারণ মানুষকে উৎসাহিত করে তুলতে এবং একই সঙ্গে জনসচেতনতা বাড়ানোর লক্ষ্যে একটি বিশেষ উদ্যোগ নিয়েছে পূর্ব রেল। পূর্ব রেলের রেল সুরক্ষা বাহিনী  সমস্ত গুরুত্বপূর্ণ রেল স্টেশনগুলিতে জনসচেতনতা মূলক প্রাচরাভিযান জোরকদমে চালিয়ে যাচ্ছে।
এই প্রচারাভিযানের নাম দেওয়া হয়েছে ‘মাস্ক অভিযান’। এর মূল লক্ষ্য হল যাত্রী সাধারণকে মাস্ক ব্যবহার করার বিষয়ে সচেতন করে তোলার পাশাপাশি সংক্রণ প্রসার রোধে যত দূর সম্ভব শারীরিক দূরত্ব বজায় রাখা এবং সময় বিশেষে হ্যান্ড স্যানিটাইজার ব্যবহার করা - সহ বিভিন্ন ধরনের কোভিড বিধি মেনে চলার বিষয়ে সতর্ক করা।
কোভিড-১৯ অতিমারী প্রসার রোধের লক্ষ্যে এই ‘মাস্ক অভিযান’ স্টেশন চত্ত্বর পাশাপাশি ট্রেনে-ট্রেনে এবং রেল স্টেশন চত্ত্বর এলাকায় সাধারণ মানুষজনকে এবং ট্রেনযাত্রীদের সচেতন করা। একই সঙ্গে, কোভিড বিধি যাতে সঠিক ভাবে মেনে চলা যায়, সে বিষয়েও যাত্রীদের সচেতন করা। ট্রেন তো বটেই স্টেশন চত্ত্বরেও করোনা সংক্রমণ মোকাবিলার জন্য কোভিড আচরণবিধি যথাযথ মেনে চলার বিষয়ে গণজ্ঞাপন ব্যবস্থার সাহায্যে ঘন ঘন ঘোষণাও করা হচ্ছে। যাত্রীদের কি করা উচিত এবং কি করা উচিত নয় তাও জানানো হচ্ছে ঘোষণার মাধ্যমে। স্টেশন চত্ত্বর ও ট্রেনে মাস্ক ছাড়া যাত্রীরা যাতায়াত করলে তাদের মাস্ক পরতে বাধ্য করার কৌশলও সুচতুর ভাবে গ্রহণ করা হয়েছে।
SSS/SS/AS/
(Visitor Counter : 27
জলসম্পদমন্ত্রক
গঙ্গা নদীর ইতিহাস ও পৌরানিক কাহিনী জনসমক্ষে তুলে ধরতে গঙ্গা সংগ্রহালয় স্থাপনের পরিকল্পনা
নয়াদিল্লি, ২৯ নভেম্বর, ২০১৮
গঙ্গা নদীর ইতিহাস ও পৌরানিক কাহিনী জনসমক্ষে তুলে ধরার পাশাপাশি এক বিপুল সংখ্যক মানুষের জীবনযাপনে এই নদীর গুরুত্ব এবং নদীর পুনরুজ্জীবন ঘটাতে জাতীয় পরিচ্ছন্ন গঙ্গা মিশন বা এনএমসিজি একটি সংগ্রহালয় স্থাপনের পরিকল্পনা নিয়েছে। এছাড়াও, গঙ্গা নদী নিয়ে একটি প্রদর্শনীর আয়োজনেরও পরিকল্পনা রয়েছে। ভারত ও ইউরোপীয় ইউনিয়নের বিশেষজ্ঞরা গঙ্গা সংগ্রহালয় গড়ে তোলা তথা অভিজ্ঞতা বিনিময় নিয়ে আন্তর্জাতিক স্তরের এক কর্মশিবির আয়োজনের জন্য আজ ও আগামীকাল  এক বৈঠক করছেন।
বৈঠকে জলসম্পদ, নদী উন্নয়ন ও গঙ্গা পুনরুজ্জীবন মন্ত্রকের সচিব শ্রী ইউ পি সিং বলেন, প্রস্তাবিত এই সংগ্রহালয়টি গঙ্গা নদীর পৌরানিক কাহিনী ও তার আধ্যাত্মিকতা সম্পর্কিত নানা গুরুত্বপূর্ণ দিক তুলে ধরবে। এছাড়াও, এই সংগ্রহালয়ের মাধ্যমে গঙ্গা নদীর বিভিন্ন জীববৈচিত্র্য সংরক্ষণে জনসাধারণকে আরও সচেতন করে তোলা সম্ভব হবে। তিনি আশা প্রকাশ করেন, আন্তর্জাতিক বিশেষজ্ঞদের ধ্যান-ধারণা গঙ্গা সংগ্রহালয় গড়ে তোলার পরিকল্পনাকে আরও সমৃদ্ধ করবে। বৈঠকে এনএমসিজি-র মহানির্দেশক শ্রী আর আর মিশ্র জানান, এই সংগ্রহালয়টি গড়ে তোলার জন্য তাঁর সংস্থা কাজ করছে। প্রকল্পটি রূপায়ণে উপযুক্ত জায়গা চিহ্নিতকরণ অত্যন্ত গুরুত্বপূর্ণ বলেও তিনি মন্তব্য করেন। ঐ কর্মশিবিরে দেশ-বিদেশের প্রায় ৩৫ জন সংগ্রহালয় বিশেষজ্ঞ যোগ দিচ্ছেন।
CG/BD/DM/…
(Visitor Counter : 518